Če želiš nastaviti ponavljanja v MuseScoru 4,
najprej odpri paleto "Ponavljanja in preskoki".
Če te palete ne moreš videti, jo boš našel pod opcijo "Dodaj palete"
in s klikom na gumb "Dodaj" jo boš prestavil na glavni seznam.
Sedaj enostavno izbereš takt, kjer želiš, da se ponavljanje konča,
ali izbereš samo taktnico
in potem izbereš želeni simbol za ponavljanje, da ga dodaš.
Sedaj želim označiti, da se ponovitev začne z drugim taktom,
zato bom tudi tu dodal želeni simbol.
Če sedaj pritisneš "Predvajaj", boš videl, da predvajanje skoči nazaj na drugi takt,
kakor bi moral.
Predvajanje ponavljanj lahko vklopiš ali izklopiš
s klikom na ta gumb za nastavitve in preklapljanjem opcije "Igraj ponavljanja".
Če želiš dodati volte, katerim se pogosto reče tudi oklepaji zaporedja,
lahko tudi te najdeš v paleti "Ponavljanja in preskoki".
Z njimi lahko določim, kateri takti so igrani ali izločeni za vsako ponovitev.
Prvi oklepaj zaporedja bom postavil pred ponavljajem,
kar pomeni, da bo ta takt zaigran pred ponovitvijo.
Sedaj bom postavil drugi oklepaj za ponavljajem.
To pomeni, da bo predvajanje po ponovitvi preskočilo prvi oklepaj
in namesto tega skočilo na drugi oklepaj.
Če želiš raztegniti oklepaj,
je priporočljivo, da uporabiš splošno bližnjico za razteg črt:
drži tipko Shift in pritisni tipke s puščicami.
Še en uporabni element v paleti "Ponavljanja in preskoki" je simbol "Ponovi zadnji takt".
Z dodatkom tega simbola taktu, se bo prejšnji takt ponovil med predvajanjem.
Nenazadnje, v paleti "Ponavljanja in preskoki"
lahko najdemo tudi elementa Segno in Koda.
Začnimo z elementom Segno in ga dodajmo temu taktu
ter naročimo predvajalniku, naj gre nazaj do znaka Segno
kasneje v zapisu z dodajanjem elementa Dal Segno (ali na kratko D.S).
Če želimo dodati tudi preskok na kodo, lahko malo spremenimo postavitev.
Postavimo naš simbol Koda na takt blizu konca zapisa.
Sedaj, izbrišimo element Dal Segno in ga zamenjajmo z elementom Dal Segno al Coda.
Tu manjka le še dodatek elementa Do Kode.
Sedaj bo predvajanje sledilo naslednji logiki:
Ko pride do elementa Dal Segno al Coda,
bo skočilo nazaj na takt z oznako Segno. Od tu naprej
bo spet predvajalo vse, dokler ne doseže oznake Do Kode,
ki mu pove, naj skoči na takt, označen s simbolom Koda.
Če ti je bil ta tutorial všeč in bi rad izvedel več o MuseScoru,
poskrbi, da se naročiš na ta kanal.